รายงานคณะกรรมการตรวจสอบ ประจำปี 2559

เรียน ท่านผู้ถือหุ้น

คณะกรรมการตรวจสอบ บริษัท ประกันภัยไทยวิวัฒน์ จำกัด (มหาชน) ประกอบด้วยกรรมการอิสระ
จำนวน 3 ท่าน ซึ่งไม่ได้เป็นผู้บริหารบริษัทฯ เป็นผู้ทรงคุณวุฒิและมีประสบการณ์ด้านเศรษฐศาสตร์
บริหารธุรกิจ บัญชี และการสอบบัญชี
มีคุณสมบัติเหมาะสมตามหลักเกณฑ์ของคณะกรรมการกำกับหลักทรัพย์และตลาดหลักทรัพย์
รวมทั้งของตลาดหลักทรัพย์แห่งประเทศไทย โดยมี นายพิศิษฐ เศรษฐวงศ์
เป็นประธานกรรมการตรวจสอบ นางพิไล เปี่ยมพงศ์สานต์ และ นางปราณี ภาษีผล
เป็นกรรมการตรวจสอบ และมีนางสาวสิรินทร์ นันทวรเศรษฐ
เป็นเลขานุการคณะกรรมการตรวจสอบ

ในระหว่างปี 2559
คณะกรรมการตรวจสอบได้ทำหน้าที่อย่างเป็นอิสระตามที่ได้รับมอบหมายจากกรรมการบริษัท
มีการประชุมรวม

ทั้งสิ้น 5 ครั้ง และกรรมการทุกท่านได้เข้าร่วมประชุมทุกครั้ง เพื่อปฏิบัติหน้าที่ตามขอบเขต หน้าที่
และความรับผิดชอบที่ได้รับมอบหมายจากคณะกรรมการบริษัทฯ
โดยจัดให้มีการประชุมคณะกรรมการตรวจสอบร่วมกับผู้สอบบัญชี ผู้ตรวจสอบภายใน
และผู้แทนฝ่ายบริหาร เพื่อพิจารณาประเด็นปัญหาแลกเปลี่ยนความคิดเห็น
ตลอดจนให้คำแนะนำในเรื่องต่างๆ
รวมถึงการให้ข้อเสนอแนะที่เป็นประโยชน์ต่อการบริหารงานให้เป็นไปตามหลักการกำกับดูแลกิจการที่ดีของบริษัทฯ
และคณะกรรมการตรวจสอบ ได้รายงานผลการประชุมต่อคณะกรรมการบริษัทฯ ทุกครั้ง
ซึ่งสรุปเป็นสาระสำคัญ ดังนี้

1) สอบทานรายงานการเงินประจำไตรมาสและประจำปี 2559 โดยการสอบถามผู้สอบบัญชี
เรื่องความถูกต้อง ครบถ้วน เชื่อถือได้ ของรายงานทางการเงิน
และความเพียงพอในการเปิดเผยข้อมูล
คณะกรรมการตรวจสอบมีความเห็นว่ารายงานทางการเงินของบริษัทฯ
ถูกต้องตามที่ควรในสาระสำคัญตามมาตรฐานการบัญชีที่รับรองทั่วไป
และผู้สอบบัญชีเสนอรายงานแบบไม่มีเงื่อนไข
นอกจากนี้คณะกรรมการตรวจสอบได้ประชุมร่วมกับผู้สอบบัญชีเป็นการเฉพาะหนึ่งครั้ง
ซึ่งผู้สอบบัญชีได้รายงานว่า มีความอิสระในการปฏิบัติ และได้รับความร่วมมือจากผู้บริหารเป็นอย่างดี

2) สอบทานการประเมินความเพียงพอของระบบการควบคุมภายใน
ตามแบบประเมินที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ (กลต.)
ซึ่งจัดทำโดยฝ่ายบริหาร มีความเห็นว่า บริษัทฯ มีระบบการควบคุมภายในที่เหมาะสม เพียงพอ
และมีการบริหารงานเป็นไปตามหลักการกำกับดูแลกิจการที่ดี

3) สอบทานการบริหารความเสี่ยง รวมถึงการกำหนดมาตรการต่างๆ
ในการจัดการความเสี่ยงที่มีนัยสำคัญต่อการดำเนินธุรกิจ มีความเห็นว่า มีความเหมาะสมตามสมควร

4) สอบถามการปฏิบัติตามกฏหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ พ.ร.บ. ประกันวินาศภัย และกฏหมายที่เกี่ยวข้อง
และตามประกาศนายทะเบียนสำนักงานคณะกรรมการกำกับและส่งเสริมการประกอบธุรกิจประกันภัย
รวมถึงการปฏิบัติตามระเบียบข้อบังคับของบริษัท มีความเห็นว่า บริษัทปฏิบัติสอดคล้องกับกฎหมาย
ระเบียบ และข้อกำหนดต่างๆ ที่เกี่ยวข้องด้วยดีอย่างต่อเนื่อง

5) สอบทานและให้ความเห็นการเข้าทำรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ของบริษัทฯ
ให้เป็นไปตามข้อกำหนดของตลาดหลักทรัพย์แห่งประเทศไทย
โดยพิจารณาความเหมาะสมของลักษณะรายละเอียดของรายการ ความสมเหตุสมผลของรายการ
และเป็นธรรมต่อผู้ถือหุ้นทุกฝ่าย คณะกรรมการมีความเห็นว่า
รายการดังกล่าวมีความสมเหตุสมผลและเป็นธรรม
รวมทั้งมีการเปิดเผยข้อมูลสารสนเทศอย่างครบถ้วนและเพียงพอ

6) พิจารณาอนุมัติแผนการตรวจสอบภายในประจำปี 2560
ซึ่งกำหนดให้มีความสอดคล้องกับลักษณะการประกอบธุรกิจของบริษัทฯ
โดยเน้นตรวจสอบประสิทธิผลของการปฏิบัติงาน การประเมินระบบการควบคุมภายใน
และการบริหารความเสี่ยงในการดำเนินธุรกิจของบริษัทฯ

7) พิจารณาคัดเลือกเสนอแต่งตั้งผู้สอบบัญชี คณะกรรมการตรวจสอบมีความเห็นว่า ผู้สอบบัญชีจาก
บริษัท สำนักงาน อีวาย จำกัด เป็นผู้มีความเชี่ยวชาญในวิชาชีพ มีความเป็นอิสระ
ปฏิบัติงานได้ผลเป็นอย่างดี จึงเสนอต่อคณะกรรมการบริษัทฯ
เพื่อเสนอขออนุมัติที่ประชุมสามัญประจำปี แต่งตั้งให้ นางนงลักษณ์ พุ่มน้อย ผู้สอบบัญชีรับอนุญาตเลขที่
4172 นางสาวสมใจ คุณปสุต ผู้สอบบัญชีรับอนุญาตเลขที่ 4499 และนางสาวรัชดา ยงสวัสดิ์วาณิชย์
ผู้สอบบัญชีรับอนุญาตเลขที่ 4951 แห่ง บริษัท สำนักงาน อีวาย จำกัด เป็นผู้สอบบัญชีประจำปี 2560

[] .................................................

  (นายพิศิษฐ เศรษฐวงศ์)

ประธานคณะกรรมการ

  ------------------------------------- -------- ----------------------- ---------------------- --------------------- --------------------
  รายละเอียดเกี่ยวกับหัวหน้างานตรวจสอบภายใน                                                                                 

  ชื่อ-สกุล/ตำแหน่ง                         อายุ(ปี)   คุณวุฒิทางการศึกษา          ประสบการณ์ทำงานในระยะ 5                       
                                                                         ปี ย้อนหลัง                                     

                                                                         ช่วงเวลา                ตำแหน่ง                ชื่อหน่วยงาน/บริษัท/

                                                                                                                      ประเภทธุรกิจ

  นางสาวสิรินทร์ นันทวรเศรษฐ                66       1.บัญชีบัณฑิต               2531 - 2542            ผู้จัดการฝ่าบัญชี           บมจ.ประกันภัยไทยวิวัฒน์

                                                 มหาวิทยาลัยธรรมศาสตร์      2542 - ปัจจุบัน           ผู้อำนวยการฝ่ายตรวจสอบ   บมจ.ประกันภัยไทยวิวัฒน์

                                                 2.ผู้สอบบัญชีรับอนุญาต(CPA)   2519 - ปัจจุบัน           กรรมการ               บจก.บีเอสเอ การบัญชี

                                                                         2543 - ปัจจุบัน           กรรมการ               บจก.อะบาคัส บิสซิเนส
  ------------------------------------- -------- ----------------------- ---------------------- --------------------- --------------------